ועדת הפנים והגנת הסביבה, כנסת 19, פרוטוקול מספר 376, 2014-08-13 14:00

מירי רגב: אני פותחת את ועדת הפנים והגנת הסביבה בדיון בסוגית היערכות משטרת ישראל לעליית יהודים להר הבית בחגי תשרי.

מירי רגב: אני רוצה לפתוח ולהגיד שאני מאוד מאוד מרוצה מפעילות משטרת ישראל ביכולת שלה להכניס יהודים להר הבית, להעלות יהודים להר במהלך תשעה באב.

מירי רגב: בערב תשעה באב הצטרפתי לממ"ז ירושלים, פגשתי את כל הכוחות פרוסים לאורך כל הגזרה באותם מקומות חיכוך.

מירי רגב: צר לי שהכותל לא היה מלא כמו שאנחנו רגילים לראות בתשעה באב.

מירי רגב: זה היה בגלל שני הפיגועים שקרו באותו יום.

מירי רגב: הרצון והנחישות של ממ"ז ירושלים לאפשר ליהודים לעלות לראשונה להר הבית בערב תשעה באב היו טובים וחשובים.

מירי רגב: אני גם כתבתי מכתב לכולם.

מירי רגב: כשצריך להגיד מילים טובות, צריך להגיד אותן, לא להשאיר אותן ביני לבין מישהו.

מירי רגב: זה רק מראה שכשיש נחישות ויש רצון, יהודים יכולים לעלות להר הבית.

מירי רגב: ראיתי גם את הסרטון שהראה לי ממ"ז ירושלים לאחר הסיור, אותו סרטון שהמוסלמים זורקים מתוך המסגד אבנים, כיסאות, חפצים שונים על שוטרי משטרת ישראל.

מירי רגב: גם פה חשבתי שנכון לטפל אחרת בעניין הזה.

מירי רגב: אני חושבת שבאותו רגע צריך לסגור את ההר לכולם, כאשר מי שזרק את האבנים הולך למעצר.

מירי רגב: ככה כל מדינה נורמלית פועלת כדי להגן על שוטריה ולהגן על אזרחיה.

מירי רגב: כל פעם כשהם במסגד הם זורקים את האבנים, זורקים ואת הכיסאות.

מירי רגב: צריך לשים שם דלת רחבה יותר שאפשר לנעול אותה, לא כל הזמן להיות איתם בעימות עד שאתה סוגר את הדלתות.

מירי רגב: זה דבר שלא יעלה על הדעת.

מירי רגב: דרך אגב, ראיתי את זה פעם ראשונה.

מירי רגב: אני אומרת לכם שאפשר לעשות את זה אחרת מבחינה מבצעית כדי להגן על השוטרים שלנו.

מירי רגב: אני רוצה להגיד תודה רבה.

מירי רגב: אני מאמינה שאם נפעל בנחישות הזאת באותם מועדים שממשלת ישראל קבעה שיהודים יכולים לעלות להר - - אני לא מדברת על תפילה.

מירי רגב: זאת סוגיה אחרת.

מירי רגב: אמרתי לכם שאני יותר ציבורית, יחד עם חברי כנסת נוספים ובית המשפט העליון, בעניין של התפילה.

מירי רגב: זה לא שייך למשטרת ישראל.

מירי רגב: מה שאני רוצה הוא שמשטרת ישראל תעשה שבשעות ובימים שמותרת עלייה להר, יהודים יוכלו לעלות להר.

מירי רגב: שהמוסלמים יבינו שהם לא יכולים למנוע את הכניסה של היהודים להר.

מירי רגב: הם ייענשו על זה בדיוק כמו שהיהודים נענשים על זה שהם לא יכולים כרגע לעלות להר.

מירי רגב: אני מבקשת שמי שיציג את הנושא הזה יהיה מי שמוביל את הנושא הזה, מרכז את הנושא ומעדכן את ועדת המשנה לנושא הר הבית.

מירי רגב: אני מעדכנת את כל העדכונים שלך, הרב גליק, את הממ"ז, את השר.

מירי רגב: אני מעדכנת בדברים הטובים ובדברים הפחות טובים.

יהודה גליק: אני מצטרף למילים הטובות שבהן פתחת את הדיון.

יהודה גליק: אני חושב שבתשעה באב ראינו משטרה שיודעת לתפקד כמשטרה.

יהודה גליק: אני רוצה לתת פה את התמונה הכוללת של החודש האחרון.

יהודה גליק: ב-25 ביוני הוגשו מסקנות הוועדה.

יהודה גליק: אני רוצה להתייחס לדוח של מה שקרה בהר הבית - אנחנו היום בי"ז אב - מי"ז בתמוז, שהוא תאריך מאוד משמעותי להר הבית, עד י"ז אב, שהוא גם תאריך מאוד משמעותי להר הבית.

יהודה גליק: אני רוצה לתת תמונת מצב של מה שקרה בהר הבית בתקופה הזאת.

יהודה גליק: חודש תמוז השנה היה מקביל עם חודש הרמדאן.

יהודה גליק: י"ז בתמוז עד תשעה באב הם ימים שבהם יש ביקוש גדול של יהודים לעלות להר הבית.

יהודה גליק: אלה הימים שאנחנו מתאבלים על חורבן הבית.

יהודה גליק: בימי בין המצרים, שזה 3 שבועות מי"ז בתמוז עד תשעה באב, הר הבית היה סגור במשך 13 ימים רצופים ליהודים.

יהודה גליק: יומיים בלבד מתוך כל התקופה שאנחנו מדברים הוא היה פתוח בשעות אחר הצהריים.

יהודה גליק: לכל בן אדם שפנה, שהתקשר למשטרת הר הבית, נאמר שההר סגור.

יהודה גליק: כשפנינו למפקד המחוז ולמפקד המרחב, אמרו לנו שכל יום הם בוחנים מחדש.

יהודה גליק: לא קיבלנו תשובות, לכן אנשים באו.

יהודה גליק: מיום כ' תמוז, 18.7, יום שישי, כבר זיהינו שהולך להיות שמח.

יהודה גליק: הר הבית הפך להיות מרכז פעיל של החמאס.

יהודה גליק: במהלך אותו יום שישי היו הפגנות בוערות.

יהודה גליק: אני לא אלאה אתכם בכל מה שקורה שם.

יהודה גליק: היו דגלים של החמאס, התפרעויות קשות מאוד של החמאס בתוך ההר.

יהודה גליק: זה המשיך עד אותו ליל שבת.

יהודה גליק: היו צעקות בנוסח של "ברוח ובדם נפדה את עזה".

יהודה גליק: אנחנו מדברים על עיצומו של מבצע צוק איתן.

יהודה גליק: היו צעדות בכל ההר.

יהודה גליק: זה היה ב-10 הימים האחרונים של הרמדאן.

יהודה גליק: אני לא צריך לשמוע את כל הקולות.

יהודה גליק: אנחנו מבחינתנו פנינו למשטרה, שאלנו אם הר הבית יהיה פתוח.

יהודה גליק: נאמר לנו שטרם התקבלה החלטה סופית.

יהודה גליק: כשבאנו בבוקר מצאנו שער נעול.

יהודה גליק: אף אחד לא הודיע לנו שום דבר.

יהודה גליק: אין איש, אין הודעה.

יהודה גליק: אנחנו לא יודעים אם ייפתח או לא ייפתח.

יהודה גליק: אנשים מגיעים כל יום מחדש, צופים מרחוק ולא יכולים להיכנס.

יהודה גליק: אמרו לנו שההר מלא בהמון מוסלמי.

יהודה גליק: צילמנו מבפנים.

יהודה גליק: למרות שההר היה די ריק, הייתה החלטה לסגור את ההר.

יהודה גליק: לא חשפו את אותה החלטה בפנינו.

יהודה גליק: יום חמישי היה בשבילי היום הכי עצוב.

יהודה גליק: אני לא אומר את זה בגלל אי עליית יהודים.

יהודה גליק: זה היה לילת אל-קאדר.

יהודה גליק: באותו לילה היה פוגרום בהר הבית.

יהודה גליק: רעולי פנים מתפרעים, זורקים זיקוקים על השוטרים בשערי הר הבית, פורצים את השערים.

יהודה גליק: השיא היה שריפת תחנת המשטרה בהר הבית.

יהודה גליק: נשרפת התחנה עד תום.

יהודה גליק: הכל שרוף מבפנים.

יהודה גליק: פורעים נכנסו, גנבו את המחשבים, שברו את כל מה שהיה, גנבו מסמכים.

יהודה גליק: הכל שרוף, הרוס הרס טוטאלי, מלא בכתובות גרפיטי על כל הקירות.

יהודה גליק: אתם יכולים לראות איך נראית האש מבפנים.

יהודה גליק: המקום בוער.

יהודה גליק: המשטרה בורחת משם.

יהודה גליק: על השערים יש גרפיטי עם שמות הקסאמים ושמות כל הטילים שנפלו מעזה.

יהודה גליק: זה מה שקורה בהר הבית.

יהודה גליק: כל זה מתרחש.

יהודה גליק: דגל פלסטין בראש תחנת המשטרה.

יהודה גליק: הכל שרוף עד תום.

יהודה גליק: יש פה תמונות מכל הכיוונים.

יהודה גליק: קשה מאוד בעיני.

יהודה גליק: אני לא רוצה להיכנס לדבר הזה.

יהודה גליק: הערבים לקחו לעצמם ציוד משטרתי.

יהודה גליק: אנחנו רואים מגינים מקושקשים שכתוב עליהם "משטרה".

יהודה גליק: פגיעה קשה מאוד בריבונות.

יהודה גליק: הנה יש פה בחור עם מסכה של המשטרה.

יהודה גליק: מסמכים מסווגים נבזזו.

יהודה גליק: שריפה טוטאלית של כל הציוד שמצאו.

מירי רגב: כל זה קורה בהר?

מירי רגב: סממ"ר, איפה המשטרה?

יהודה גליק: אנחנו רואים פה ציוד משטרתי.

יהודה גליק: שימו לב, איש מטפס על הגג של המשטרה.

יהודה גליק: המשטרה כבר איננה.

יהודה גליק: דגל פלסטין בראש תחנת המשטרה.

יהודה גליק: התקשורת הישראלית התעלמה לחלוטין מהאירוע הזה.

יהודה גליק: שימו לב, ככה נראית התחנה לפני שהורידו את השלט.

יהודה גליק: לאחר מכן, עיד-אל פיטר, שלושה ימים של הפגנות תמיכה בחמאס, בדאעש.

יהודה גליק: הכל בעיצומו של מבצע צוק איתן.

יהודה גליק: ילדים עם חולצות שכתוב עליהן שאלוהים אוהב את השהידים.

יהודה גליק: שימו לב, אלפים עם חולצות תמיכה בשהידים מעזה, עם שלטים, עם דגלים של פלסטין ושל דאעש, צעיפים של דאעש.

יהודה גליק: בסיום עיד אל-פיטר ביום חמישי הר הבית נפתח לראשונה לאחר שהיה סגור שבועיים.

יהודה גליק: המשטרה פעלה.

יהודה גליק: הוא היה סגור בצהריים, פתוח רק בבוקר.

יהודה גליק: בתשעה באב הר הבית פתוח בבוקר.

יהודה גליק: אני רוצה לציין הרבה מאוד בזכות הוועדה שחבר הכנסת צור עמד בראשה, הרבה מאוד בזכות הפעילות שלך, מירי.

יהודה גליק: שני חברי כנסת עלו להר הבית באותו יום.

יהודה גליק: אחרי 3 שנים הר הבית פתוח ליהודים בתשעה באב.

יהודה גליק: ככה זה נראה.

יהודה גליק: משטרה בכל מקום מונעת מהפורעים להתפרע.

יהודה גליק: באתו יום בצהריים כבר אין כוח, המשטרה סוגרת את ההר.

יהודה גליק: כנ"ל ביום למחרת.

יהודה גליק: הנה חברת הכנסת שולי מועלם עולה להר הבית.

יהודה גליק: אחר הצהריים אנשים מגיעים.

יהודה גליק: 100 יהודים שמגיעים מוצאים את הר הבית סגור אחרי הצהריים.

יהודה גליק: למחרת כבר מתברר שיש חוקים חדשים.

יהודה גליק: בתוך הר הבית לא נותנים לנו לשיר בדרך כלל, לא נותנים להתפלל.

יהודה גליק: מחוץ להר הבית אנחנו תמיד שרים.

יהודה גליק: באותו יום יש כלל חדש.

יהודה גליק: קבוצה של יהודים יוצאת החוצה מהר הבית, כפי שאתם רואים, וכשהיא מגיעה מחוץ להר הבית, למקום שבו אנחנו רגילים לשיר, דוחפים אותה אחורה.

יהודה גליק: ממשיכים לדחוף אותה.

יהודה גליק: היא ממשיכה לעבור אחורה ככל שדוחפים אותה, כפי שהמשטרה מציינת, עד שבשלב מסוים אחד הבחורים נעצר.

יהודה גליק: למה הוא נעצר?

יהודה גליק: כי הוא רקד מחוץ להר הבית.

יהודה גליק: למחרת אישה, אימא ל-9 ילדים ובהריון, נעצרת בחשד לתפילה .

יהודה גליק: יהודי נוסף שהתכופף לצלם - נעצר.

יהודה גליק: האישה, ציפורה פילץ, מראשי העולים להר הבית, נעצרה.

יהודה גליק: הנה היא עצורה בתוך תחנת המשטרה.

יהודה גליק: אנחנו מרגישים שיש חיכוך מאוד גדול בתוך ההר, לכן יש הוראות חדשות.

יהודה גליק: המשטרה אומרת לנו לא לצלם את המגדפים, לא לעלות לרמה המוגבהת.

יהודה גליק: אני לא מדבר על להיכנס לתוך כיפת הסלע.

יהודה גליק: משבוע שעבר יש הוראה שאסור ליהודים לעלות לרמה המוגבהת.

יהודה גליק: תיירים מסתובבים שם.

מירי רגב: גם תיירים יהודים?

יהודה גליק: תיירים שלא נראים כמו יהודים דתיים עולים להר.

יהודה גליק: בתור ההר אנחנו רואים צעקות והתפרעויות של אנשי ווקף שמקללים אותנו.

יהודה גליק: שימו לב, האיש הזה צועק לעברנו שאנחנו רוצחי ילדים בעזה.

יהודה גליק: על האיש הזה התלוננתי 3 פעמים.

יהודה גליק: כל פעם שאנחנו עולים להר הבית זאת קבלת הפנים שאנחנו מקבלים ממנו.

יהודה גליק: מדובר באיש ווקף.

מירי רגב: אצבע משולשת?

יהודה גליק: זאת האצבע המשולשת שלו.

יהודה גליק: חברו מסמן לנו את אותה תנועה.

יהודה גליק: זאת קבלת הפנים.

יהודה גליק: אומרים שהם לא עושים פרובוקציה, שהם לא עושים שום דבר בהר הבית.

יהודה גליק: זאת קבלת הפנים שאנשי הווקף מקבלים אותנו בהר הבית.

<אביעד ויסולי: זה הסטטוס קוו.

משה זלמן פייגלין: חוסר הפרופורציה בין התגובה המשטרתית לעפעוף הלא נכון, לנשימה הלא נכונה או להתעטשות הלא נכונה של יהודי, לעומת ההתעלמות המוחלטת מכל פרובוקציה שמאוד מהר נגררת לאלימות פיזית, לזריקת אבנים מהצד הערבי, צועק לשמיים.

משה זלמן פייגלין: תחליטו.

משה זלמן פייגלין: החלטתם שאתם מהאו"ם.

משה זלמן פייגלין: אתם לא משטרה של מדינת ישראל, אתם המשטרה של האו"ם.

משה זלמן פייגלין: בסדר, הבנו, אבל גם המשטרה של האו"ם אמורה להתייחס באופן פרופורציונאלי, שווה לשני הצדדים.

יהודה גליק: מה שאמר חבר הכנסת פייגלין הוא נכון.

יהודה גליק: זה פן מאוד כואב.

יהודה גליק: שני יהודים נעצרו שלשום באשמת הזזת שפתיים.

מירי רגב: על זה הם הואשמו?

מירי רגב: ככה היה כתוב באשמה?

יהודה גליק: כן, הזזת שפתיים.

מירי רגב: כשהם נעצרו, מה היה כתוב?

יהודה גליק: חשד שאולי הם התפללו.

<אביעד ויסולי: קוראים לזה חשש להפרת שלום הציבור.

<אביעד ויסולי: זה מן סעיף סל שאפשר לעצור כל אדם שיושב פה כרגע.

<אביעד ויסולי: אין מגבלה.

יהודה גליק: בט"ו באב, שלשום, זורקים על הרב אלבויים, יהודי מבוגר עם זקן לבן, אבנים.

יהודה גליק: זאת האבן שנזרקה עליו.

יהודה גליק: אמנם זה לא סלע, זו אבן, אבל השוטר ראה את זה.

יהודה גליק: כשהרב אלבויים התכופף להרים את האבן, השוטר צעק עליו על כך שהוא לוקח אבן מהר הבית.

יהודה גליק: זאת הפרופורציה.

יהודה גליק: הנה חתן שעולה להר הבית בפעם הראשונה בחיים שלו ומגרשים אותו.

יהודה גליק: מאות אלפי אנשים מקיפים.

יהודה גליק: זה קורה בשבועות האחרונים.

יהודה גליק: המשטרה, לא רק בתשעה באב, עושה צעדים מדהימים.

יהודה גליק: בבקרים היא מגבילה כניסה של פורעי חוק.

יהודה גליק: בדרך כלל בבקרים זה עובר יחסית בשקט.

יהודה גליק: אחר הצהריים, כשיש קהל גדול של מוסלמים בתוך ההר, אנחנו יכולים להיכנס שעה.

יהודה גליק: בשעה הזאת מאות אנשים מקיפים אותנו, צורחים לעברנו, מקללים אותנו.

יהודה גליק: המשטרה מרחיקה אותנו, אומרת לנו לצאת מההר כי אנחנו גורמים לפרובוקציה בהר.

יהודה גליק: אפשר לראות פה את החגיגה שהייתה אתמול בהר הבית לרגל נצחונו של ארדואן.

מירי רגב: למה למוסלמים מותר להכניס דברים כאלה?

יהודה גליק: שלטים, דגלים.

מירי רגב: למה מאשרים להם להכניס דברי הסתה לתוך ההר?

יהודה גליק: שימו לב, אנחנו מתקבלים בקריאות "בדם ואש", מתקבלים בקריאות "ח'ייבר אל-יהוד".

יהודה גליק: כל פעם שזה קורה המשטרה סוגרת את הר הבית.

<אביעד ויסולי: ח'ייבר אל-יהוד זאת הקריאה שמותר לרצוח יהודים שבאים לשלום.

מירי רגב: דרך אגב, זו הסתה לכל דבר.

יהודה גליק: ודאי שזו הסתה.

מירי רגב: רק על נאום השהידים של טיבי הגשתי תלונה למשטרה.

מירי רגב: דיברתי עם מני יצחקי על כך שהוא אמר שמותר להיות שהיד וצריך להיות שהיד בתוך מדינת ישראל.

מירי רגב: זו בוודאי הסתה.

מירי רגב: לא צריך שם את יחידת הסייבר של המשטרה.

יהודה גליק: זה דבר של יום ביומו.

יהודה גליק: אנחנו לא מגיבים.

יהודה גליק: אנחנו עומדים בשקט.

יהודה גליק: כשאנחנו יוצאים החוצה אנחנו מוקפים מאות אלפים.

יהודה גליק: כל פעם המשטרה מוציאה אותנו החוצה כדי לא לחמם את המצב.

יהודה גליק: אנחנו ממושמעים להוראות המשטרה.

יהודה גליק: שימו לב, חוק העונשין קובע שהתקהלות אסורה שמטרתה הפרת השלום זאת התפרעות, כאשר המשתתף בהתפרעות, דינו – מאסר שנתיים.

יהודה גליק: אם זאת עבירה מתוך גזענות – כפל העונש.

יהודה גליק: בימי בין המצרים, שאלה 3 שבועות שבהם העם היהודי מתאבל על בית המקדש, הר הבית פתוח ליהודים במשך 6 ימים, כאשר מתוכם יומיים בצהריים.

יהודה גליק: בשעות שהר הבית פתוח בצהריים המשטרה לא מצליחה למנוע את הפרות הסדר ההמוניות, המכוונות, בגלל הנוכחות המוסלמית המוגברת בשעות האלו.

יהודה גליק: בדרך כלל תגובת המשטרה במקרים האלה היא להוציא אותנו, לא פעם תוך הטלת אשמה על הפרת הסדר דווקא מצד היהודים המותקפים.

יהודה גליק: אני אומר באופן מאוד ברור שהמציאות בה אדם מבקר בהר הבית וסופג צעקות, קללות, גידופים ונאצות הוא בלתי נסבל במדינה דמוקרטית.

יהודה גליק: ידה של המשטרה, לצערי, קלה מאוד על הדק המעצרים כשמדובר ביהודים - מספיק חשד להנעת שפתיים - בו בזמן שעשרות פורעים מוסלמים נוהגים באלימות כנגד עיני השוטרים שנמנעים מלאכוף את החוק מולם.

יהודה גליק: כשהמשטרה חוסמת את האספסוף המתפרע, כמו שראינו בתשעה באב, הסדר הציבורי נשמר ולא פורצת מלחמת עולם שלישית.

מירי רגב: ראינו את זה בתשעה באב.

יהודה גליק: תשעה באב מחייב את המשטרה כפל כפליים.

מירי רגב: פשוט להצדיע למשטרה.

יהודה גליק: אני ממליץ למצוא זמנים לכניסת יהודים בהם יש מינימום חיכוך עם המוסלמים.

יהודה גליק: למה 13:00 עד 14:30, שזאת השעה שיש הרבה מוסלמים, צריכה להיות השעה של כניסת יהודים?

מירי רגב: מי קבע את השעה הזאת?

מירי רגב: הממשלה.

יהודה גליק: למה שהכניסה ליהודים לא תהיה מ-16:00 עד 19:00 או מ-16:00 עד 18:00, שאז אין הרבה מוסלמים בהר הבית?

יהודה גליק: אני באופן אישי סופג מידי יום איומים על חיי בפייסבוק שלי, בטלפון שלי.

יהודה גליק: המשטרה מודעת לזה.

יהודה גליק: אנחנו כל הזמן מאוימים.

יהודה גליק: המציאות הזאת היא מציאות לא נורמאלית.

יהודה גליק: לצערי, היא עלולה להגיע למצב של שפיכות דם.

יהודה גליק: חלק מהדבר הזה נובע מזה שמה שקדוש בהר הבית הוא רק דבר אחד: הסטטוס קוו.

יהודה גליק: אגב, הסטטוס קוו שונה.

יהודה גליק: בעבר הר הבית היה פתוח אחר הצהריים מ-13:00 עד 16:00.

יהודה גליק: למה ההר צריך להיות פתוח בדיוק כשיש כל כך הרבה מוסלמים?

יהודה גליק: בואו נפתח את ההר בשעה שאין מוסלמים.

יהודה גליק: נזיז את זה.

יהודה גליק: במקום 13:30 עד 15:00, יהיה מ-16:00 עד 18:00.

יהודה גליק: אלו אותן שעות.

יהודה גליק: הכל בסך הכל כדי למנוע את החיכוך.

יהודה גליק: בבקרים המשטרה עושה עבודה נהדרת בזמן האחרון, כמו שהיא עשתה בתשעה באב.

יהודה גליק: אני מאוד מודה על כך.

יהודה גליק: הכל בזכות ועדת המשנה של דוד צור, בזכותך, מירי, שאת לא מרפה מהנושא הזה, ובזכות עבודת המשטרה, מפקד המחוז ומפקד המרחב שפועלים בנחישות.

יהודה גליק: בשעות הקדושות שיש המון מוסלמי, ההמון המוסלמי מוסת וגורם להר הבית להיסגר בצהריים.

מירי רגב: מתי המוסלמים מגיעים להר?

<אביעד ויסולי: הר הבית היה סגור בשנתיים האחרונות בתשעה באב.

<אביעד ויסולי: הטענה שלנו שנה אחר שנה הייתה שהם לא מביאים מספיק שוטרים להר הבית.

<אביעד ויסולי: השנה החלטנו שאנחנו עושים מעשה ותבענו את המפכ"ל והממ"ז.

<אביעד ויסולי: התברר שבתשעה באב הנוכחי היו פי 3 יותר שוטרים בהר הבית.

<אביעד ויסולי: כשהיו פי 3 יותר שוטרים בהר הבית - - ברוך השם, היה לי השנה כבוד לעלות להר הבית.

<אביעד ויסולי: אני הייתי האחרון בתשעה באב שעזב את הר הבית.

<אביעד ויסולי: למראה שראיתי אין שום קשר לסטטוס קוו.

<אביעד ויסולי: אם היה אי פעם סטטוס קוו בהר הבית, זה לא כולל עשרות ערבים שעוקבים אחרי כל קבוצה של יהודים וצועקים "אללה אכבר", "אבן כאלב אל-יהוד", "רוצחי ילדים" וקריאות גזעניות.

<אביעד ויסולי: באצטדיון טדי כל שוטר עוצר את כל מי שצועק "מוות לערבים".

<אביעד ויסולי: כשהוא צועק "מוות ליהודים" בהר הבית, יש לו חסינות.

<אביעד ויסולי: אני לא מבין את האכיפה המפלה והגזענית של המשטרה כנגד יהודים בהר הבית.

<אביעד ויסולי: זה דבר שלא יעלה על הדעת.

<אביעד ויסולי: זה דבר שחותר תחת שלטון החוק.

<אביעד ויסולי: נכון, היו התפרעויות של ערבים בתשעה באב בהר הבית.

<אביעד ויסולי: עלינו וראינו דבר הזוי.

<אביעד ויסולי: היו ערבים שזרקו.

<אביעד ויסולי: ברגע שהוא היה מוציא את היד מתוך אל-אקצא, היו זורקים עליו רימוני הלם.

<אביעד ויסולי: עמדו איזה 100 שוטרים מסביב לאל-אקצא.

<אביעד ויסולי: כשהם התפרעו, עברנו ועשינו את הסיורים.

<אביעד ויסולי: עם כמות שוטרים מספקת ניתן לאפשר ליהודים לעלות להר הבית בכל השעות.

<אביעד ויסולי: אותו סטטוס קוו מקודש נשבר מידי כמה חודשים או כמה שבועות.

<אביעד ויסולי: המוסלמים מסלימים את המצב בהר הבית.

<אביעד ויסולי: המשטרה לא מגיבה בנושא הזה.

<אביעד ויסולי: אם נשמור על סטטוס קוו, בבקשה, להגדיר את הפרמטרים של הסטטוס קוו בצורה שווה ליהודים וערבים, לשמור ולאכוף אותם בצורה שווה.

<אביעד ויסולי: לא ייתכן שתגידו לנו "סטטוס קוו" ותעצרו את האנשים שלנו שמניעים שפתיים.

<אביעד ויסולי: בג"ץ קבע במפורש שיהודי רשאי להתפלל בהר הבית, להניע שפתיים.

<אביעד ויסולי: בעניין של יהודה עציון הוא קבע שאפילו להתפלל בקול רם מותר.

<אביעד ויסולי: המשטרה לא רואה את בג"ץ ממטר.

<אביעד ויסולי: המשטרה מחליטה שזאת בשבילה הפרה של הסטטוס קוו.

<אביעד ויסולי: היא קובעת סטטוס קוו סודי.

<אביעד ויסולי: אף אחד לא יודע מה הסטטוס קוו.

<אביעד ויסולי: אני לא יודע כמה פורומים משפטיים אמרו למשטרה לקבוע את הקריטריונים בהר הבית ולאכוף אותם בצורה שוויונית.

<חגי יקותיאל: הייתי אתמול בהר הבית.

<חגי יקותיאל: ירדתי מהביקור שלי בהר הבית בתחושה מאוד מאוד עמוקה שממש גובלת בוודאות שהתחיל עידן חדש בהר הבית.

<חגי יקותיאל: אני עולה להר הבית כבר 20 שנה.

<חגי יקותיאל: לפני 20 שנה עליתי פעם ראשונה להר הבית עם יהודה גליק שהיה חברותא שלי בישיבה.

<חגי יקותיאל: אני הראשון ממדריכי הקבוצות בהר הבית.

<חגי יקותיאל: אתמול התחיל עידן חדש.

<חגי יקותיאל: מה הוא אותו עידן חדש?

<חגי יקותיאל: המשטרה הוכיחה אתמול שיהודי יכול להתפלל בהר הבית, לא כמו שמירי רגב, חברת הכנסת המכובדת, אמרה לפני כמה דקות שאנחנו לא מתעסקים בתפילה.

<חגי יקותיאל: אתמול משטרת ישראל הוכיחה שיהודי יכול לעמוד בתפילה את כל השמונה עשרה והכל בסדר.

<חגי יקותיאל: היהודי הזה הוא יהודה גליק.

<חגי יקותיאל: משטרת ישראל הוכיחה שגם יהודי ששמו חגי יקותיאל יכול לעמוד ולקרוא את כל פרקי תהילים.

מירי רגב: אני לא רוצה לעסוק פה בתפילות.

<חגי יקותיאל: בסדר גמור.

מירי רגב: אמרתי בתחילת דבריי שאעתור כעותרת אזרחית נגד מדינת ישראל בעניין התפילה.

מירי רגב: אני רוצה לעסוק במדיניות.

מירי רגב: הממשלה קבעה x שעות שיהודים יכולים לעלות להר הבית.

מירי רגב: האם זה קורה או לא קורה?

מירי רגב: אם זה לא קורה, למה?

<חגי יקותיאל: בעידן החדש הזה בהר הבית יש מרכיב חיובי מאוד.

<חגי יקותיאל: זה מה שציינתי עד עכשיו.

<חגי יקותיאל: במהלך הביקור שלי התפללתי אתמול בקול רם הרבה פעמים.

<חגי יקותיאל: לא רק אני, גם האדם הנוסף שהיה איתי.

<חגי יקותיאל: השוטרים לא רק שלא ניסו לעצור אותי, הם גם לא ניסו לעצור את מאות המגדפים והמגדפות שהצטופפו שם.

<חגי יקותיאל: הם לא ביקשו ממני לקצר את המסלול או לעשות איזה שהוא שינוי אחר.

<חגי יקותיאל: כאן אני מגיע לחלק שדורש תיקון.

<חגי יקותיאל: המציאות בהר הבית של הזכויות המותרות ליהודים הייתה זהה למציאות גם לפני 20 שנה.

<חגי יקותיאל: אם לפני 20 שנה אנחנו בתנועת המקדש קבענו את המומנטום של סיור בהר הבית, היום אנחנו נעשה סיור בהר הבית ותוך כדי הסיור כל אחד יוכל לחשוב בלב איזו תפילה שהוא רוצה.

<חגי יקותיאל: אין שום אדם שיכול למנוע ממנו את זה, אפילו לא מדינה שמתנהגת כמדינת עולם שלישי.

<חגי יקותיאל: אתמול נקבע עידן חדש בהר הבית.

<חגי יקותיאל: זה נקבע כבר בערב תשעה באב.

<חגי יקותיאל: אתמול ראינו בבירור שאי אפשר לקיים סיורים מודרכים בהר הבית אם אתה יהודי שומר מצוות, מפני שבכל נקודה שעמדתי בה כדי לתת הסבר - - הנקודות הן נקודות קבועות שקבועות כבר 15 שנה בנתיב של העולים להר הבית.

<חגי יקותיאל: כשמשטרת ישראל פתחה את הר הבית מחדש עם ממשלתו השנייה של אריק שרון, זכרונו לברכה, כשצחי הנגבי היה שר המשטרה, המשטרה לקחת את אותן נקודות שסימנו כנקודות ההדרכה וסימנה שרק בהן מותר לנו לעצור.

<חגי יקותיאל: עכשיו התחיל עידן חדש.

<חגי יקותיאל: אני נעצר.

<חגי יקותיאל: אומרים לי: לא, פה נמצאים המגדפים, לך תעמוד בשמש.

<חגי יקותיאל: כשאני הולך לעמוד בשמש כדי לתת את ההסבר, מיד המגדפים קמים על רגליהם ופוצחים בריצה קלה לכיוון שלי.

<חגי יקותיאל: אז השוטר אומר לי שמתפתח אירוע ושאמשיך ללכת.

<חגי יקותיאל: כשאני אומר לו שאני רוצה לתת הסבר, הוא אומר לי: לא, אתה תקשיב לבקשות השוטרים כי אחרת תסתלק מכאן.

<חגי יקותיאל: כשאני מגיע לתחנה החמישית שלי ואני רוצה לתת הסבר, כמובן שהתחנה כבר מאכלסת לא רק את 20 המגדפים שמחכים לי שם, גם את כל ה-200 שהצטרפו אליהם מכל פינות ההר.

<חגי יקותיאל: הסרטון נמצא פה.

<חגי יקותיאל: ראיתם את החלק האחרון שלו כאן.

<חגי יקותיאל: את הדבר הזה אנחנו מבקשים ממשטרת ישראל לעצור.

<חגי יקותיאל: יש לנו נקודות קבועות שידועות למשטרה.

<חגי יקותיאל: אנחנו מבקשים בנקודות האלו לא לתת למגדפים ולמגדפות להתיישב.

<חגי יקותיאל: יש להם 5 דונם בהר הבית שהם יכולים להתיישב בהם.

<אביב טטרסקי: אני חושב שיהודה השמיט בתיאור שלו את העובדה שמאז 23 ביוני הוא מספר בשמחה רבה לאנשים שעוקבים אחרי פעילותו שאפשר להתפלל בהר הבית.

<אביב טטרסקי: שוב ושוב אתה מעלה סרטונים ומראה תפילות שאתה נושא.

<אביב טטרסקי: אני לא חושב שזה צעד כל כך נבון ומוצלח.

<אביב טטרסקי: הצגת הדברים מצידך מבחינת היחס המשטרתי ליהודים שעולים להר הבית לא לגמרי מדויקת.

<אביב טטרסקי: מאז שוועדת המשנה הגישה את ההמלצות שלה יש עלייה רבה, עלייה חריפה במניעת כניסה של מוסלמים להר הבית, או לח'ראם אל-שריף מבחינתם.

<אביב טטרסקי: אם מדובר על כל ימי שישי של הרמדאן, כולל יום שישי אחד אחריו, כלומר 5 ימים ברציפות, אנחנו מדברים, לפי מה שהמשטרה אומרת, על כך שמגבילים את גיל הכניסה.

<אביב טטרסקי: זה אומר ש-35 אלף בני אדם פלסטינים לא יכולים להיכנס למקום התפילה שלהם.

<אביב טטרסקי: ב-10 הימים האחרונים, מאז יום חמישי שהר הבית נפתח בחזרה לכניסת יהודים, יש מניעה גורפת בשעות הבוקר של כניסת נשים.

<אביב טטרסקי: 10 ימים ברציפות.

מירי רגב: ראית מה הנשים עושות שם?

מירי רגב: הן מקוננות ומגדפות.

מירי רגב: אני בעד שמי ששומר על זכויות האדם, ישמור על זכויות האדם משני הצדדים כך שגם מוסלמים וגם יהודים יוכלו לעלות להר הבית.

מירי רגב: אם היינו עושים את זה, היינו מגיעים למצב כמו במערת המכפלה.

<אביעד ויסולי: הוא מייצג את זכויות האדם של הערבים.

<אביב טטרסקי: אנחנו יודעים שלפני חודשים התחילו להגביל כניסה של נשים וגברים לפי תעודות זהות, לפי ידיעה של האנשים שהיו מעורבים בפעילות של גידוף.

דוד צור: לכן המלצות הוועדה.

<אביב טטרסקי: נכון, אבל המלצות הוועדה לא היו מניעה גורפת של כניסת נשים.

דוד צור: אם אלו הנשים המגדפות, אז כן.

<אביב טטרסקי: אני מדבר על מניעה גורפת של כל הנשים.

<אביב טטרסקי: אני לא בא להצדיק גידופים או אלימות, אלא להציג את התמונה השלמה.

<אביב טטרסקי: כשהרב יהודה גליק מדבר במאהל מחאה של תנועת חוזרים אל ההר מתחת כרזה שאומרת שצריך להסיר את כיפת הסלע, וכאשר חבר הכנסת משה פייגלין מודיע שביום שהוא יהיה ראש ממשלה הוא יעלה להקריב קורבן בהר הבית ולאחר מכן יתחיל לבנות את בית המקדש, אפשר להבין למה יש אנשים בצד המוסלמי שחושבים שהביקור הוא לא ביקור תמים.

<אביעד ויסולי: אתה מצדיק את - -?

<אביב טטרסקי: אמרתי שאני לא מצדיק.

<אביב טטרסקי: מילה ישירות אליך, יו"ר הוועדה.

<אביב טטרסקי: כמו שמר גליק תיאר שמצד הפלסטינים והמוסלמים ההתרחשויות בהר הבית נקשרות לעזה, אותו דבר קורה גם בצד היהודי, כאשר במהלך מבצע "צוק איתן" המון דיבור על זה שמה שקורה בהר הבית זה מה שקורה בעזה, שבלי שליטה בהר הבית לא ננצח בעזה וכו'.

מירי רגב: מי אמר את זה?

<אביב טטרסקי: מר פייגלין ומר גליק.

<אביב טטרסקי: אני לא מביע ביקורת, אני רק אומר שכשרואים שהסוגיה של מה שקורה בהר הבית הולכת ונהיית יותר אלימה, יותר נפיצה - -

מירי רגב: דרך אגב, זה יהיה יותר אלים.

מירי רגב: אתה יודע למה זה יהיה יותר אלים?

מירי רגב: אם מדינה לא יודעת לקבל החלטות ולאכוף אותן, כל המצב נהפך ליותר אלים.

<אביב טטרסקי: אני דווקא חושב שבחודשיים האחרונים רואים את האכיפה של המדינה בדרך מאוד מסוימת.

<אביב טטרסקי: זה לא הולך בכיוון מועיל.

מירי רגב: איך מתייחסים להתקהלויות, לגידופים ולהסתה בתוך מתחם הר הבית?

מירי רגב: מה משרד המשפטים אומר על זה?

<קריאה: מה משרד הדתות אומר על זה?

מירי רגב: משרד הדתות לא רלוונטי, כי הוא לא מטפל בנושא הזה.

משה זלמן פייגלין: אני מבקש להודות בכל האשמות שהוטחו פה נגדי.

משה זלמן פייגלין: אני מאוד רוצה לבנות את בית המקדש כמו אבות אבותיו של הדובר שלפניי.

משה זלמן פייגלין: הם התייחסו לעיר לא כאל עיר עמים אלא כאל עיר דוד, כאל עירו של עם ישראל.

משה זלמן פייגלין: המצווה להקריב קורבן פסח היא מצווה שקיימת היום גם ללא בית מקדש.

משה זלמן פייגלין: זאת מצוות עשה מהחשובות ביותר.

משה זלמן פייגלין: לא צריך לחכות שאני אהיה ראש ממשלה כדי לקיים אותה.

משה זלמן פייגלין: העובדה שכבודו חושב שרצוני לקיים את מצוותי כיהודי הן סוג של הסתה או מה שלא יהיה, היא בעיה שלך, לא של אף אחד אחר.

משה זלמן פייגלין: אני מציע שתבדוק את עצמך.

משה זלמן פייגלין: מי שרואה בכך שיהודי מתפלל הסתה, בהמשך גם יראה את העובדה שאנחנו עושים ברית מילה כסוג של הסתה.

משה זלמן פייגלין: אולי גם את זה נפסיק לעשות.

משה זלמן פייגלין: זה עלול מאוד להרגיז, אולי כבר מרגיז כל מיני אנשים בעולם וגם יהודים טובים כאן בארץ.

משה זלמן פייגלין: אולי נפסיק עם ההסתה הנוראית הזאת למול את ילדנו.

משה זלמן פייגלין: אני רוצה לומר לכם, נציגי המשטרה, שהדרך בה אתם פועלים תוביל לרצח.

משה זלמן פייגלין: הפעם האחרונה שעליתי להר הייתה לפני כחודש.

משה זלמן פייגלין: אני מתכוון לעלות שוב ביום ראשון.

משה זלמן פייגלין: שלחתי מכתב למפכ"ל, לממ"ז ולכל מי שצריך בעניין הזה.

משה זלמן פייגלין: בשיטה הזאת שבה אתם, השוטרים, מפקדי המשטרה, מאפשרים לאירועים להתפתח, אתם בעצם אומרים בשפת הגוף שלכם לפורעים הערבים שעד שאין נפגעים הכל מותר.

משה זלמן פייגלין: אתם מאפשרים לקללות לעבור בשקט, אתם מאפשרים להתקהלויות לעבור בשקט.

משה זלמן פייגלין: אחר כך אתם מאפשרים זריקות אבנים שאתם מתעלמים מהן.

משה זלמן פייגלין: אתם מאפשרים להמון שמפמפם את עצמו, מסית את עצמו ומביא את עצמו לאקסטזה אלימה שכזו, להגיע לשלב של נגיעה ממש ביהודים שעולים.

משה זלמן פייגלין: אני מדבר איתכם מניסיוני שלי.

משה זלמן פייגלין: כחבר כנסת, כסגן יושב-ראש הכנסת, חוויתי את החוויה הזאת, על אחת כמה וכמה אני מתאר לעצמי מה קורה ליהודי פשוט שמן הסתם מקבל פחות הגנה ממני.

משה זלמן פייגלין: השלב שבו אחת מאותן "מקוננות" שעטויות בשחורים מלמעלה למטה – - מי יודע, אולי זה מחבל עם קלצ'ניקוב מתחת לשמיכה השחורה הזאת.

משה זלמן פייגלין: זה בהחלט יכול להיות.

משה זלמן פייגלין: אין לכם בידוק מן הסוג שאתם בודקים את היהודים בכל השערים.

משה זלמן פייגלין: אולי יש מישהו עם סכין.

משה זלמן פייגלין: הם מגיעים לטווח אפס.

משה זלמן פייגלין: אני מודיע לכם כאן שהשאלה היא לא אם זה יקרה, השאלה מתי זה יקרה.

משה זלמן פייגלין: כאשר זה יקרה תבינו סוף סוף שאין סטטוס קוו בהר הבית.

משה זלמן פייגלין: אין שום סטטוס קוו בהר הבית.

משה זלמן פייגלין: אתם מזמינים את הרצח בהר הבית.

משה זלמן פייגלין: אני אומר לך את זה כאן, גברתי, בוועדה.

משה זלמן פייגלין: המשך הנוהל הזה של ההתעלמות מהאלימות הערבית, ההתנהלות הרופסת הזאת שמזמינה את אקסטזת האלימות וההסתה תוביל לרצח.

משה זלמן פייגלין: אין בכלל שאלה, רק שאלה של מתי.

משה זלמן פייגלין: אני רוצה להגיד לכם, נציגי המשטרה וכל הפיקוד הבכיר.

משה זלמן פייגלין: על כל התשבחות שקיבלתם כאן על ההתנהלות במהלך החודש האחרון אני חותם.

משה זלמן פייגלין: העובדה שהצלחתם להביא לכך שבתשעה באב יעלו יהודים היא מבורכת.

משה זלמן פייגלין: העובדה שהחלטתם, בתאריכים מסוימים, לאפשר ליהודים לעלות ולהתנהל היא מבורכת ומגיע לכם כל הכבוד, אבל כאנשים מקצועיים ובוגרים אתם צריכים להבין שכאשר אתם מקבלים צל"שים על מה שאמור להיות מובן מאליו, אתם בבעיה.

משה זלמן פייגלין: זה היה צריך להיות בשגרה.

משה זלמן פייגלין: מה שיהודה, אני ואחרים מברכים אתכם, ובצדק, אמור להיות שגרה.

משה זלמן פייגלין: החתירה שלכם שיהודי יוכל לעלות להר הבית, לפחות בזמנים שמאפשרים לו ,צריכה להיות חתירה למצב שבשגרה, לא יוצא דופן שאחר כך באים ומשבחים אתכם כדי לשמור אתכם על קשר עין.

משה זלמן פייגלין: לסיום אני רוצה לחזור ולהיות פרקטי.

משה זלמן פייגלין: אם לא תובילו מהלך - אני מדבר איתכם על הרובד המבצעי - - אני מודיע לכם שלא באמת אתם הבעיה, למרות שישנה דיאלקטיקה בין דרג המדינה לדרג הביצוע.

משה זלמן פייגלין: זה לא רק הממשלה אשמה, גם אתם, המשטרה, במובן מסוים משתפים פעולה עם המציאות הזאת.

משה זלמן פייגלין: לפתחכם רובצת אשמה מסוימת על התקבעותו של המצב הקיים.

משה זלמן פייגלין: אני רוצה לדבר איתכם רק ברובד המבצעי.

משה זלמן פייגלין: כאשר יהודים עולים להר הבית ואתם לא יוצרים חיץ של 100 מטר ויותר, לא מטר, לא חצי מטר, בין הערבים ליהודים, אתם מזמינים את הרצח הבא.

משה זלמן פייגלין: תדעו לכם, יהודים ימשיכו לעלות ובמספרים הולכים וגוברים.

משה זלמן פייגלין: את המציאות הזאת אף אחד לא יוכל לשנות, ברוך השם, אפילו לא הבחורצ'יק החביב כאן שרק רצה לאזן את התמונה, כאילו לא ברור מה קורה בהר הבית.

משה זלמן פייגלין: איזו עזות מצח לראות את המשטרה שרופה ולרצות לאזן את התמונה, כאילו היהודים באים כדי להשתולל והערבים מסכנים.

משה זלמן פייגלין: נעזוב את הקשקוש הזה.

משה זלמן פייגלין: אם אתם רוצים שהמציאות שתיארתי לא תקרה בהר הברית - אם לא תעשו מה שאני אומר לכם, יהיה רצח בהר הבית - אתם צריכים לייצר חיץ של לפחות 100 מטר.

משה זלמן פייגלין: הר הבית הוא שטח גדול מאוד.

משה זלמן פייגלין: יש בו הרבה יותר מ-100 מטר.

משה זלמן פייגלין: 100 מטר בין יהודי שעולה לכל האספסוף הערבי, אלא אם כן אתם חותרים לפתרון של מערת המכפלה – זמנים ליהודים, זמנים לערבים.

משה זלמן פייגלין: כשיהודים עולים אין ערבים בהר הבית.

משה זלמן פייגלין: לא דילול , לא רק מגיל מסוים, אלא אין ערבים בהר הבית, כפי שאין ערבים במקומות שאליהם נכנסים במערת המכפלה.

משה זלמן פייגלין: מבחינתי, זה הפתרון הנכון שצריך לחתור אליו.

יהודה גליק: כמו שאין יהודים בשבת.

משה זלמן פייגלין: נכון.

משה זלמן פייגלין: אם אתם, משום מה, מקבלים הנחיות אחרות מהדרג המדיני, ואני מבין שאתם מקבלים הנחיות כאלו, אז השיטה המבצעית צריכה להיות חיץ כזה שהקריאות לא עוברות אותו, שהתנועות המגונות לא נראות על ידי מי שעולה.

משה זלמן פייגלין: לא יכול להיות שאזרחים ישראלים שומרי חוק שעולים להר הבית חוטפים גידופים כאלה כדבר שבשגרה, מרגישים מאוימים, חוטפים אבנים, כאשר הכל תחת ניהול ופיקוח של המשטרה.

משה זלמן פייגלין: תסתכלו על עצמכם.

משה זלמן פייגלין: תסתכלו בראי.

משה זלמן פייגלין: ככה אתם נראים.

משה זלמן פייגלין: אני הולך להיות ביום ראשון הקרוב בהר הבית.

משה זלמן פייגלין: ב-07:30 בבוקר אני הולך להיות שם.

משה זלמן פייגלין: שלחתי מכתב למפכ"ל, יידעתי את מי שצריך.

משה זלמן פייגלין: אני לא יודע אם קיבלו או לא קיבלו.

משה זלמן פייגלין: תודיעו להם.

משה זלמן פייגלין: הכל יהיה מצולם, כפי שאני תמיד מצלם.

משה זלמן פייגלין: ניתן יהיה לראות אם כל מה שתיארתי עכשיו משודר בשידור חוזר למרות הדיון הזה, אם כל הדיון הזה הוא חסר משמעות או לא.

משה זלמן פייגלין: אני מבקש להתארגן בהתאם, לא רק כלפיי, אלא כלפי כל העולים.

דוד צור: משטרת ישראל, על אף שתקופת בין המצרים כל כך רגישה, עדיין הצליחה להכיל את האירועים.

דוד צור: אני חייב לומר לך, מר טטרסקי, שהיתי רוצה לקחת לעצמי את הקרדיט, אבל כנראה שזה לא הקרדיט לעניין דוח ועדת המשנה, אלא שינוי המדיניות של המשטרה בעניין הזה.

דוד צור: קרו פה עוד כמה אירועים בחודש וחצי האחרונים שהשליכו על הערכת המצב המשטרתית שכתוצאה ממנה המשטרה תגברה את כוחותיה בהר כדי לאבטח את עליית היהודים להר.

דוד צור: לא רק שם, אלא גם במזרח ירושלים.

דוד צור: אני מאוד שמח שבתקופת בין המצרים הייתה כמות העולים השנה גדולה ללא שיעור מזו שהייתה בשנים הקודמות.

דוד צור: שריפת הנקודה, לצערי, לא פעם ראשונה קורית.

דוד צור: זה אירוע חמור ביותר.

דוד צור: חשוב לשמוע מהמשטרה מה היו השיקולים לא להיות שם.

דוד צור: אני מבין ומכיר אותם.

דוד צור: היו שנים שהוחלט אחרת.

דוד צור: דבר חשוב יותר בעניין הזה הוא לדעת אם נעשו מעצרים של השורפים והפורעים, האם הם הובאו לדין, נושא הדילול ומניעת הכניסה שמר טטרסקי ציין.

דוד צור: זה מצוין.

דוד צור: אני חושב שזה אחד הכלים היותר מידתיים כדי למנוע מהומות בהר הבית.

דוד צור: דיברנו על זה.

דוד צור: הדוח שלי ציין בפירוש את אותן נשים מקוננות שמשלמים להן מהתנועה האיסלאמית כסף כדי לבוא לשם ולהתפרע.

דוד צור: הן פרובוקטוריות בתשלום.

דוד צור: אם הן ימשיכו את זה, צריך יהיה למנוע מהן להיכנס.

דוד צור: כנ"ל לגבי מי שבא להתפרע בהר.

דוד צור: כפי שאמרה יושבת-ראש הוועדה, היא לא מינתה את הקיצוניים מהצד הזה של המפה או מהצד האחר של המפה לדון בנושא הזה.

דוד צור: ההבנה שלנו שההר צריך להיות מקום תפילה, מקום עלייה לביקורים, כל אחד לפי פרשנותו הוא - עו"ד ויסולי, קיבלתי את המסמך שלך אחד לאחד.

דוד צור: אתה בדרך כלל נוהג לדייק.

דוד צור: אני נצמד לדברים - לא למקום של התפרעויות, מגרש כדורגל או התנהגות של הסתה.

דוד צור: משרד המשפטים צריך להתייחס לעניין של הווקף, בעיקר המואזין והדרשות שנעשות בהר שמסיתות לאלימות.

דוד צור: אלה דברים שאפשר וצריך לטפל בהם.

דוד צור: המשטרה יודעת לטפל בהם.

דוד צור: ההצעה של גליק לעניין השעות שווה בדיקה.

דוד צור: אני מודה שזה לא נושא שבחנו אותו.

דוד צור: אני מציע שהמשטרה תעשה בחינה של העניין.

דוד צור: אני מציע לך, יושבת-ראש הוועדה, לסכם ולהמליץ שאנחנו נבחן את התקיימות התהליכים כפי שציינו בדוח לעניין שינוי השעות של אחרי הצהריים באופן שיקטינו את החיכוך למינימום.

דוד צור: יכול להיות שלמשטרה יהיה נוח בעניין הזה.

דוד צור: אני חושב שאפשר ללכת לזה, כולל דברים אחרים, כמו עלייה בשבת וכן הלאה.

דוד צור: אני נגד, כמו שהציע חבר הכנסת פייגלין, העניין של סידורי תפילה בנפרד כמו במערת המכפלה.

דוד צור: המשמעות של הדבר הזה היא הפרה בוטה של הסטטוס קוו.

דוד צור: אתם לא אוהבים לשמוע את המילה הזאת.

דוד צור: אני חושב שזאת הפרה בוטה של הסטטוס קוו.

דוד צור: סגירת ההר למוסלמים בשעות מסוימת ופתיחתו רק ליהודים זה לא דבר שצריך לעשות.

דוד צור: זה דבר שיחרוג באופן משמעותי מהמדיניות.

משה זלמן פייגלין: מה לגבי ההפרדה הברורה כשיהודים עולים?

דוד צור: מהבחינה הזאת, וזה גם חלק מההמלצות, אני מסכים.

דוד צור: הקטנת החיכוך זה עניין נכון.

דוד צור: לא צריך לאפשר את ההתקרבות.

דוד צור: זה משהו מבצעי נטו.

מירי רגב: יש דפוס מבצעי שצריך להשתנות בהר הבית.

דוד צור: אין פה שאלה בכלל.

דוד צור: זה לא דבר שצריך לייצר לכם קושי.

דוד צור: לא צריך לתת להם להתקרב.

דוד צור: אתם רוצים לשמור על הסדר הציבורי.

דוד צור: אני מסכים עם זה שצריך להרחיק.

דוד צור: אני לא אומר 100 מטר חיץ, אבל - -

משה זלמן פייגלין: הבעיה שהמשטרה מתייחסת לערבי כבעל הבית וליהודי כמטרד שצריך - -

דוד צור: אני לא מקבל את זה.

משה זלמן פייגלין: זאת המציאות.

דוד צור: כמות הפריצות האלימות של המשטרה, וציינתי את זה בדוח, לתוך ההר הן ללא שיעור ממה שהיו בשנים קודמות.

משה זלמן פייגלין: אם הגישה מלכתחילה הייתה שונה, לא היה צורך.

משה זלמן פייגלין: אם הגישה מלכתחילה הייתה שאנחנו בעלי המקום, לא היינו מגיעים לזה אף פעם.

שלמה אליהו: אני משמש כחבר מועצת הרבנות הראשית.

שלמה אליהו: אני עונה כל יום על יותר מ-100 שאלות הלכתיות מכל הארץ.

שלמה אליהו: זה רלוונטי למה שאני רוצה להגיד בהמשך.

שלמה אליהו: התודעה של העלייה של יהודים להר הבית הולכת ומתרבה.

שלמה אליהו: הכמות של האנשים שעולה להר הבית הולכת וגדלה .

שלמה אליהו: אין כמעט יום שאני לא מקבל שאלות האם מותר לעלות, האם אסור לעלות, האם יכולים לעלות גברים במצב כזה או אחר.

שלמה אליהו: זה מלמד שישנה התעוררות בנושא הזה בכל הארץ.

שלמה אליהו: גם בשולחן השבת בשבת האחרונה.

שלמה אליהו: כשכל המשפחה מתכנסת יש ויכוח בין הבנים, בין הבנות.

שלמה אליהו: חצי עולים, חצי לא עולים.

שלמה אליהו: זה בסדר.

<קריאה: יש פסק - -

<קריאה: צריך לבנות בית כנסת בהר הבית.

שלמה אליהו: אני מספר לכם את העובדה.

שלמה אליהו: העובדה היא שזאת תופעה הולכת ומתרחבת.

שלמה אליהו: כשהוועדה או המשטרה מקבלות החלטות, הן צריכות לדעת לצפות את הבאות.

שלמה אליהו: יש את החוויה שהבנים מספרים.

שלמה אליהו: יש את העוצמה הרוחנית הגדולה שכל מי שעולה מרגיש, אבל מצד שני, יש גם את הביזיון.

שלמה אליהו: יש לי בקשה ממפקדי המשטרה הבכירים שנמצאים פה.

שלמה אליהו: אנא, תשמרו על הילדים שלי.

שלמה אליהו: הילדים שלי עולים, התלמידים שלי עולים.

שלמה אליהו: אני עוד לא זכיתי.

שלמה אליהו: אני מחכה ליום.

שלמה אליהו: כל פעם כשהם חוזרים מהעלייה להר אני שומע את שני הדברים, גם את ההתרגשות הגדולה, שהיא מדבקת, וגם את הביזיון הגדול.

שלמה אליהו: אנא, תמנעו מהם את הביזיון, תשמרו עליהם.

מירי רגב: אני מבקשת תשובות מהמשטרה וממשרד המשפטים בכמה דברים.

מירי רגב: אחד, כל מה שקורה בעניין האירוע שהציג פה הרב גליק, כל השריפה הזאת.

מירי רגב: איפה הייתה המשטרה באותו רגע?

מירי רגב: מה נעשה עם הפרובוקציה של הצד השני?

מירי רגב: משרד המשפטים, מה קורה עם פרובוקציה של מוסלמים על ההר?

מירי רגב: מה צריך לעשות עם זה?

מירי רגב: האם זה לפי חוק העונשין?

מירי רגב: מה עושים עם התקהלות אסורה?

מירי רגב: אמר כאן חגי יקותיאל שיש מסלול מסודר.

מירי רגב: למה לא מאפשרים שהמסלול הזה יהיה מסלול סיור בלי שתהיה הפרעה של הצד המוסלמי בעניין הזה?

מירי רגב: איך אתם נערכים לחגים?

<קריאה: גם השעות.

מירי רגב: את נושא השעות אני אסכם.

מירי רגב: גם השר יהיה כאן.

<אבשלום פלד: אני אייצג את עמדת מחוז ירושלים כעמדת המשטרה.

<אבשלום פלד: יושבים איתי כאן חיים שמואלי, סגן מפקד מרחב דוד, ואפי, שהוא מפקד מרחב קדם.

<אבשלום פלד: הוא לדיון הבא.

מירי רגב: קדם זה אחר כך.

<אבשלום פלד: לראשונה אני יושב בוועדה.

<אבשלום פלד: זה מעניין לשמוע את האנשים.

<אבשלום פלד: יש לי כמה תובנות שאני יוצא מכאן איתן.

<אבשלום פלד: אני רוצה להתחיל בנושא של ההיערכות לחגים.

<אבשלום פלד: אלו אמירות קצת כלליות, אבל הן נכונות לכל היערכות לחגים.

<אבשלום פלד: לנו ברור - אני כסגן מפקד מחוז, סגנו של פריינטה - לגמרי שהמדיניות והנחת העבודה היא שיהודים מבקרים בהר הבית.

<אבשלום פלד: זה ברור לחלוטין.

מירי רגב: אבל?

<אבשלום פלד: אין אבל.

מירי רגב: יש אבל, כי זה לא קורה.

מירי רגב: יותר מדי זה לא קורה.

<אבשלום פלד: הנחת העבודה היא שיהודים מבקרים בר הבית.

<אבשלום פלד: אנחנו משטרה.

<אבשלום פלד: אנחנו צריכים לראות את הראייה הכללית.

<אבשלום פלד: חלק מהתפקידים שלנו זה לשמור על שלום הציבור.

<אבשלום פלד: שלום הציבור זה שלום הציבור בכללותו.

<אבשלום פלד: פתיחת הר הבית לביקורים כפופה לשיקולים של ביטחון הציבור.

<אבשלום פלד: איננו נביאים ובני נביאים.

<אבשלום פלד: אנחנו מייצרים תמונת מצב על ידי הערכות מצב שאנחנו עורכים.

<אבשלום פלד: במקרים שעולה חשש לשלום הציבור, ויש לנו אחריות כלפי הציבור כפי שאתם יודעים, אנחנו לא מאפשרים ביקורים בהר הבית.

<אבשלום פלד: צריך לומר שאנחנו משקיעים מאמצים גדולים וכוחות רבים.

<אבשלום פלד: תיכף אני אגיד מילה על הכוחות, כי חילקו לנו צל"שים על הכוחות של תשעה באב ושל החודש האחרון.

<אבשלום פלד: אנחנו משקיעים כוחות גדולים ומאמצים רבים מאוד בסוגית הר הבית כדי שיהודים יעלו ויבקרו בהר.

<אבשלום פלד: מאמצים גדולים מאוד.

<אבשלום פלד: המאמצים האלה כוללים כוחות שמוצבים בהר הבית, ביניהם כוחות תגבור ארציים.

<אבשלום פלד: לא קל לנו לקבל בתקופה האחרונה כוחות בגלל כל המאורעות - המערכה בעזה, החטיפה של הילדים שלנו, הרצח של הנער הערבי ומה שקרה בעקבות זה.

<אבשלום פלד: בשגרה, לצערי, יש אתגרים נוספים למשטרת ישראל.

<אבשלום פלד: הכוחות שמגיעים לתגבור מגיעים ממחוזות אחרים שגם בהם יש אתגרים.

<אבשלום פלד: לא תמיד אנחנו מקבלים את הכוחות.

<אבשלום פלד: תמיד אנחנו נערכים בכוחות מתוגברים.

<אבשלום פלד: אלה חלק מהמאמצים שאנחנו משקיעים.

<אבשלום פלד: מאמצים נוספים שאנחנו משקיעים כדי לקיים ביקורי יהודים בהר הבית ולקיים את הסדר בהר הבית זה מעצרים.

<אבשלום פלד: תיכף אני אתן קצת מספרים.

<אבשלום פלד: אנחנו מונעים כניסה של מתפרעים להר הבית.

<אבשלום פלד: אגב, אם תיקחו במספרים מוחלטים, אתם תראו שאנחנו מונעים מיותר מוסלמים להיכנס להר הבית מאשר יהודים.

נסים זאב: הכניסה היא רק למוסלמים.

<אבשלום פלד: חלק מהמאמצים שלנו, שזה מה שעלה פה, זה הנושא של דילולים.

<אבשלום פלד: אני חושב שזאת הפעם הראשונה בהיסטוריה שבתפילות יום השישי של הרמדאן קיבל החלטה מפקד המחוז, יוסי פריינטה, בגיבוי המפכ"ל, בגיבוי השר, לא להכניס מתפללים אלא מגיל מסוים, מגיל 50 ומעלה.

<אבשלום פלד: ליל אל-קאדר , אותו לילה שנשרפה בו הנקודה, זה לילה שהוא לילה דרמטי.

<אבשלום פלד: ממה שאני מבין בתרבות המוסלמית, ליל אל- קאדר זה הלילה החשוב ביותר ברמדאן.

<אבשלום פלד: זה איזו שהיא מקבילה לשערי שמיים פתוחים.

<אבשלום פלד: זה היה לילה קשה מאוד.

<אבשלום פלד: עמדנו בכוחות מתוגברים מול התקפות של ממש, מול הניסיון שלהם להגיע.

<אבשלום פלד: זה היה ליל קרב שבתוכו גם נשרפה הנקודה.

<אבשלום פלד: אני רוצה לומר שאנחנו משקיעים מאמצים גדולים מאוד בקיום ביקורי יהודים.

<אבשלום פלד: אני שומע את מר גליק, אני שומע את חבר הכנסת פייגלין.

<אבשלום פלד: אני מבין שזה לא תמיד לרוחם של אלה שרוצים להתפלל, אולי גם לא תמיד לרוחנו, אבל אנחנו תמיד מנסים לממש את האחריות שלנו לשלום הציבור, לא להיות פזיזים, לא לסכן שערה משערות ראשו של אף אחד.

<אבשלום פלד: קיבלתי בתודה את הברכות והצל"שים, כפי שאמר חבר הכנסת פייגלין, על תשעה באב.

<אבשלום פלד: אני חושב שזה תפקידנו.

<אבשלום פלד: נעשו מאמצים.

<אבשלום פלד: יש מדיניות מפקד מחוז.

<אבשלום פלד: אני מניח שגם בחגים הקרובים נעשה כל מאמץ כדי שיהודים יעלו להר הבית.

מירי רגב: תתייחס לשריפה.

מירי רגב: למה משטרת ישראל לא עשתה עם זה כלום?

<אבשלום פלד: יש מכתב שהפנינו אליך בעניין הזה.

<אבשלום פלד: בציר העובדות יש כמה דברים שצריך לתקן.

<אבשלום פלד: את פנית בתלונה על ההנחיה לכאורה לנטוש את נקודת הר הבית בליל אל-קאדר, לאפשר לפורעים הערבים להשתלט על הנקודה.

<אבשלום פלד: ברור שזה אירוע חמור מאוד.

<אבשלום פלד: אנחנו רואים אותו בחומרה מאוד גדולה.

<אבשלום פלד: השוטרים לא נטשו את נקודת הר הבית.

<אבשלום פלד: יש החלטה.

<אבשלום פלד: יש סוג של נוהל – זה כבר 20 שנה - שבליל אל- קאדר ובארבעת ימי השישי של הרמדאן נועלים את הנקודה ועוזבים אותה.

<אבשלום פלד: בנקודה אין ציוד רגיש.

<אבשלום פלד: המבנה עצמו שייך לווקף, זה לא מבנה ששייך למשטרת ישראל או למדינה.

<אבשלום פלד: המשטרה לא משתמשת בו כתחנת משטרה, אלא כנקודת משטרה.

<אבשלום פלד: 5 פעמים בשנה המבנה הזה נסגר כחלק מהנוהל עם הציוד שיש בו.

<אבשלום פלד: אף אחד לא נטש את המקום הזה.

<אבשלום פלד: זאת החלטה מראש שלא לאייש.

מירי רגב: תעזוב את זה.

מירי רגב: אני שואלת אותך לגבי השריפה.

מירי רגב: מה עשיתם עם השריפה?

מירי רגב: זה מכתב ששלחתי לשר.

מירי רגב: על הר הבית שורפים דברים.

מירי רגב: אנשים מרימים ומניפים דגל פלסטין.

מירי רגב: מה אתם עושים?

מירי רגב: למה אתם מאפשרים את זה?

מירי רגב: מחזיקים שלט של ארדואן.

מירי רגב: כשאתם מאפשרים את זה, אתם מאפשרים את הרצח הבא על ההר.

יהודה גליק: דגלי חמאס, דגלי דאעש.

<אבשלום פלד: בעקבות השריפה יש עצורים רבים.

<אבשלום פלד: עובדים על עצורים נוספים.

מירי רגב: כתבי אישום יש?

מירי רגב: מה הפרקליטות עושה עם זה?

מירי רגב: העברתם את זה לפרקליטות, או שעוד פעם שי ניצן אשם?

מירי רגב: יש מעצרים?

מירי רגב: האם העברתם, חקרתם?

מירי רגב: איפה הדבר הזה של השריפה נמצא?

<אבשלום פלד: בנקודת המשטרה בהר הבית יש עצורים וכתבי אישום.

<אבשלום פלד: סך כל העצורים בחודש האחרון של ההתפרעויות של הערבים במזרח ירושלים ובהר הבית, נכון להבוקר, 492, מתוכם 188 כתבי אישום ותום הליכים.

<אבשלום פלד: עברנו לילה של מבצע מעצרים מתוכנן.

<אבשלום פלד: רק הלילה נעצרו במזרח ירושלים, שזה במרחבים של אפי ושל חיים, 57 עצורים.

<אבשלום פלד: כולם כרגע בטיפול של יחידות ארציות שמשתפות פעולה.

<אבשלום פלד: מה שעשינו זה פנינו למפכ"ל.

מירי רגב: בעוד שבועיים יש לנו סיור במזרח ירושלים.

מירי רגב: אני מקווה שלא יהיה משהו שיבטל אותו.

מירי רגב: נדבר על כל תפישת ההגנה במזרח ירושלים.

מירי רגב: מדוע אנשים עם דגלים, עם שלטים נמצאים על הר הבית?

מירי רגב: לא צריך לאפשר ליהודים ולמוסלמים לעלות עם אותן פרובוקציות.

מירי רגב: למה אתם מאפשרים את זה?

<אבשלום פלד: כל מי שמזוהה בעין או מצולם עם חומרים אסורים - נעצר.

<אבשלום פלד: זה יכול להיות שהוא נעצר בזמן אמת, זה יכול להיות - -

מירי רגב: התמונה הזאת שעכשיו הציג פה יהודה, אם אני אעביר לכם מהוועדה - -

דוד צור: ארדואן זה לא הסתה.

יהודה גליק: דגלי חמאס ודגלי דאעש.

מירי רגב: דגלי חמאס ודגלי דאעש בהר הבית זאת הסתה.

דוד צור: זה משהו אחר.

דוד צור: את זה צריך לבדוק.

מירי רגב: אני לא יכולה להיכנס עם דגל המדינה.

<אביעד ויסולי: זה תמיכה בארגון טרור.

מירי רגב: דווקא ציפי אמרה שלא מדברים עם החמאס.

מירי רגב: היא מבינה שחמאס הוא ארגון טרור.

מירי רגב: בוודאי שהיא לא תרצה שארגון טרור יניף על הר הבית את דגל חמאס, נכון?

משה זלמן פייגלין: תחליטו מה מדיניות הממשלה.

דוד צור: יש הבדל בין מה לא אוהבים ובין רף פלילי.

דוד צור: השאלה אם יש עצורים בעניין של ההצתה.

<אבשלום פלד: בטח.

<אבשלום פלד: יש עצורים.

<אבשלום פלד: יש פעילות מתמשכת.

מירי רגב: משרד המשפטים, האם מותר להניף דגל חמאס בהר הבית?

<גבריאלה פיסמן: מדיניות העמדה לדין נקבעת על ידי פרקליטות המדינה ופרקליט המדינה.

מירי רגב: בשביל זה אני לא צריכה שתבואי לפה.

מירי רגב: האם להניף דלק של דאעש - -?

משה זלמן פייגלין: האם מותר על פי החוק או לא?

יהודה גליק: האם אלף הילדים שבאו עם החולצות האלו שכתוב עליהן "תומכים בשהידים בעזה" זאת הסתה או לא הסתה?

<אביעד ויסולי: זאת תמיכה בארגון טרור.

מירי רגב: משרד המשפטים, האם להניף דגל חמאס, דגל של דאעש או ללכת עם חולצות של שהידים בהר הבית זה מותר או אסור?

<גבריאלה פיסמן: אני לא יכולה להשיב על השאלה.

<גבריאלה פיסמן: על פניו יש כאן נסיבות שמקיימות את יסודות העבירה.

<גבריאלה פיסמן: אני חושבת שראוי שפרקליטות המדינה תתייחס לשאלה הזאת.

מירי רגב: שפעם הבאה תבוא פרקליטות המדינה לפה.

מירי רגב: אם אתם לא מסוגלים לענות על תשובות, אל תבואו.

מירי רגב: חבל.

מירי רגב: זה בזבוז זמן שלך ושלנו.

<גבריאלה פיסמן: הדיון לא הוגדר כדיון - -

מירי רגב: הדיון על ההיערכות לקראת החגים הוא על מה שעשו בעבר ומה שעושים עכשיו.

משה זלמן פייגלין: מחוץ להר הבית זה מותר?

משה זלמן פייגלין: ברחוב אלנבי זה מותר?

<גבריאלה פיסמן: מדיניות התביעה - -

משה זלמן פייגלין: לא מדיניות.

משה זלמן פייגלין: מה אומר החוק?

<גבריאלה פיסמן: מדיניות התביעה היא מדיניות תביעה כללית, היא לא נקבעת פר אזור גיאוגרפי כזה או אחר.

משה זלמן פייגלין: לכן אני שואל.

משה זלמן פייגלין: אני מנסה להקל עלייך.

משה זלמן פייגלין: תגידי, האם מותר או אסור?

נסים זאב: הייתה תביעה בעבר?

משה זלמן פייגלין: יש כאן שוטר שצריך לקיים את החוק.

משה זלמן פייגלין: מה החוק?

נסים זאב: על ההיסטוריה מדברים, על העבר.

נסים זאב: האם היה כתב אישום?

<גבריאלה פיסמן: אני לא מייצגת את הפרקליטות.

מירי רגב: נקבל תשובה במושב הבא.

נסים זאב: אני אומר לך שלא.

<גבריאלה פיסמן: אגב, יש גם דברים שנמצאים באחריות התביעה המשטרתית.

<גבריאלה פיסמן: יש חלוקת עבודה בין התביעה המשטרתית לפרקליטות.

<גבריאלה פיסמן: יכול להיות שיש שאלות שניתן לקבל גם מענה משטרתי ביחס אליהן.

משה זלמן פייגלין: האם מותר או אסור?

<אבשלום פלד: תלכי ותבדקי אם הוגשו כתבי אישום.

מירי רגב: אני שמחה.

<אבשלום פלד: יש כמות אדירה.

<אבשלום פלד: זה בלי המבצע שהתחלנו היום של מעצרים.

<אבשלום פלד: צריך להבין שאין רק רצון בקרב השוטרים, יש גם נחישות בקרב השוטרים.

משה זלמן פייגלין: אתה מוכן להתייחס לעניין של שמירת מרווח?

<אבשלום פלד: אני אבדוק.

מירי רגב: אני רוצה לשאול את חיים על זה.

יהודה גליק: השעות.

מירי רגב: למה נמצאים על ההר פלסטינים עם דגלים שמסיתים, אותן מקוננות ואותם אלה שמשלמים להם כסף לבוא ולעשות פרובוקציות?

מירי רגב: למה לא מוציאים אותם מההר עד שהם יירגעו, ישתו מים ויחזרו בלי לעשות פרובוקציה?

מירי רגב: אותה מדיניות צריכה להיות לגבי מוסלמים ולגבי יהודים.

מירי רגב: לא פרובוקציה מיהודה גליק וגם לא מהמוסלמים.

<אביעד ויסולי: המגדפים והמגדפות.

<חיים שמואלי: קודם כל, לגבי המדיניות שלנו בשמירה על הסדר הציבורי בהר הבית.

<חיים שמואלי: ההתייחסות שלנו היא לשני הצדדים באותה מידה.

<חיים שמואלי: אנחנו עושים את זה יום יום, מפתיחת ההר למבקרים, עד שאנחנו סוגרים את ההר גם למוסלמים.

מירי רגב: מה זאת אומרת?

מירי רגב: נניח שיש עכשיו יהודי שבגלל שהוא הניע את שפתיו ואמר "שמע ישראל" בשקט הוא נמצא במעצר.

מירי רגב: האם יש מצב שגם מישהו שרק הרים את הדגל נמצא במעצר, או שרק כשהוא מניף את הדגל הוא נמצא במעצר?

מירי רגב: איך זה הולך?

מירי רגב: אם זה מידתי, צריך להסביר איך זה מידתי.

<חיים שמואלי: אנחנו פועלים בתחום האכיפה, אם זה בתחום מעצרים, אם זה בתחום המניעה אל מול האנשים הדומיננטיים, אלה שמובילים אותם אל ההר, עם הרחקות על ידי משטרה או על ידי בתי משפט.

<חיים שמואלי: במקרים קיצוניים גם הרחקה מינהלית, שזה יכול להיות גם לחצי שנה.

<חיים שמואלי: יש לא מעט אנשים כאלה או פעילים שמטופלים בפן הפלילי או בפן המינהלי.

<חיים שמואלי: הדגלים שאתם רואים זה לא דגלים שכל יום אתם רואים בהר הבית, אלא דגלים שהיו באירועים כשלא היו מבקרים והמשטרה לא כל כך הייתה בהר הבית.

מירי רגב: זה לא צריך להיות כשאין מבקרים וגם כשיש מבקרים.

<אבשלום פלד: כשיש ראיות כאלו פועלים מיד.

<חיים שמואלי: כדי להגיע לאותם אנשים אנחנו צריכים לאתר אותם ביציאה מהר הבית.

מירי רגב: אנחנו נעזור לך לאתר חלק מהאנשים.

יהודה גליק: האיש הזה עומד ואומר: "אתם רוצחי ילדים בעזה".

<אביעד ויסולי: עומדים 20 אנשים וצועקים עלינו "אללה אכבר".

<אביעד ויסולי: אותם אתם צריכים לאתר?

<אביעד ויסולי: הם עומדים מולי.

<חיים שמואלי: דרך אגב, לצעוק אללה אכבר בהר הבית זו לא עבירה.

<חיים שמואלי: זה נבחן בבית משפט.

<חיים שמואלי: יש החלטה של בית משפט.

<קריאה: אם נעמוד קבוצה של נשים שתשיר את זה - -?

<אביעד ויסולי: להניע את השפתיים - -

<חיים שמואלי: עו"ד ויסולי, אתה יודע שזאת לא עבירה.

<חיים שמואלי: זה נבחן בבית משפט.

<חיים שמואלי: יש החלטה בעניין.

<חיים שמואלי: אתה יכול לראות אותה.

<חיים שמואלי: אנחנו לא נפעל נגד אנשים, אלא אם כן הם מתפרעים.

<חיים שמואלי: כשהם מתפרעים, גורמים נזק או זורקים אבנים, אם זה באמצעות תיעוד או על סמך מידע, האנשים האלה מטופלים.

מירי רגב: מה בעניין ההפרדה והשעות?

<חיים שמואלי: אנחנו משתדלים, בהתאם לכוחות שאנחנו מקבלים, בהתאם לכוחות שיש לנו באותו יום ועל סמך הערכות מצב.

<חיים שמואלי: הסממ"ז התייחס לזה.

<חיים שמואלי: אין יום דומה לאחר.

<חיים שמואלי: כל יום אנחנו רואים את האיומים, בוחנים את האיומים, בוחנים מה יש לנו על הפרק, איזה כוחות עומדים לרשותנו.

<חיים שמואלי: בהתאם אנחנו מחליטים אם לאשר ביקורי יהודים, אם לתת את האבטחה הנדרשת.

מירי רגב: אנחנו שואלים אותך על ההפרדה.

<חיים שמואלי: אנחנו נערכים עם כוחות גם לביקורו של חבר הכנסת פייגלין ביום ראשון.

מירי רגב: למה אין הפרדה?

מירי רגב: יש נקודות סיור קבועות על ההר.

<חיים שמואלי: מה שמנסים לצייר כאן זה שמשטרת ישראל תייצר הפרדה לאורך כל הר הבית, לאורך כל המקום הגדול והענק הזה.

<חיים שמואלי: אנחנו לא יכולים לשים שוטר בכל נקודה.

מירי רגב: נכון, אבל אתם גם לא יכולים כשהם עולים ומתחילה להיות התפרעות, להגיד "אנחנו סוגרים את ההר, תרדו".

<חיים שמואלי: אנחנו מלווים את אןתן קבוצות של מבקרים לאורך כל הר הבית.

<חיים שמואלי: כל חבריי שמבקרים בהר הבית מכירים ויודעים את זה.

<חיים שמואלי: אנחנו מלווים אותן.

<חיים שמואלי: כשיש התפרעות או כשיש חבר'ה מ"המוראביטון" או מהפועלים שמתקרבים יותר מידי למבקרים, אנחנו מרחיקים אותם.

<חיים שמואלי: חלק מהם אנחנו עוצרים.

<חיים שמואלי: ממש לפני כמה דקות הראיתי לסממ"ז אדם שנעצר רק על הסוגיה הזאת.

<חיים שמואלי: אנחנו פועלים באותה מידה הנדרשת אל מול אותם פעילים.

<חיים שמואלי: לבוא ולעצור את אותם פעילים במכה אחת בהר הבית זה לא מעשי.

מירי רגב: אני אגיד לך מה כן מעשי.

מירי רגב: מעשי זה לסגור את ההר.

מירי רגב: תשנה את התפישה המבצעית שלך.

מירי רגב: אל תגיד שמה שהיה זה מה שיהיה.

מירי רגב: תסגור את ההר באותו רגע כך שלא יהודי נכנס ולא מוסלמי נכנס במשך יום, יומיים שלושה.

מירי רגב: תביא את הווקף, תביא את השגריר הירדני, תביא את מי שצריך.

מירי רגב: תגיד, חברים, אתם בירדן מוכנים שירביצו לשוטר?

מירי רגב: לא.

מירי רגב: גם אנחנו לא מוכנים שזה יהיה.

מירי רגב: תהיו כאן עכשיו 4,5,6 ימים עד שכולם יצאו מהמסגד.

מירי רגב: מאותו רגע תטפלו בהם.

מירי רגב: בגלל שאנחנו לא יודעים לכבד את עצמנו, אף אחד לא יכבד אותנו.

<חיים שמואלי: אנחנו מאוד מכבדים את עצמנו.

<חיים שמואלי: ההחלטה הגורפת, כמו שמגדירים אותה, למנוע כניסה של מוסלמים זאת לא החלטה בידי משטרה.

מירי רגב: זו כן החלטה של משטרה.

מירי רגב: כשזורקים עליך אבנים זאת החלטה של משטרה.

מירי רגב: יבוא לפה פרקליט המדינה.

מירי רגב: בדיון הבא על הר הבית יבוא לפה פרקליט המדינה כדי לקבל התייחסויות.

מירי רגב: אני רוצה ששי ניצן יגיד אם הוא חושב שזה הגיוני - אני אראה פה את הסרטון שהממ"ז הראה - שעשרות כיסאות נזרקים לעבר שוטרים, כאשר מה שאנחנו עושים זה לסגור את שתי הדלתות הירוקות כאילו לא קרה כלום.

מירי רגב: האם זה הגיוני במדינה ריבונית?

<אבשלום פלד: אנחנו סוגרים את ההר.

<חיים שמואלי: אנחנו מונעים כניסה של מתפרעים ושל מתפרעות לאורך זמן, כמו שהוגדר ב-10 הימים האחרונים, מתוך כוונה - - אני חושב שזה מאוד מידתי.

מירי רגב: חיים , זה עניין של תפישה אחרת.

מירי רגב: באותו רגע שזורקים ומתנהגים ככה אל השוטרים - נסגר ההר.

מירי רגב: 3,4 ימים, מבחינתי, אין כניסות ויציאות להר.

מירי רגב: סוגרים את ההר.

מירי רגב: עכשיו הם יוצאים לאט לאט.

מירי רגב: בסוף הם צריכים לשתות, לאכול, משהו הם צריכים לעשות.

מירי רגב: לוקחים את כל מי שהיה שם לתשאול, מטפלים בו.

מירי רגב: תאמין לי, מחר ומחרתיים זה לא יקרה.

מירי רגב: תשמעו, לא יכול להיות מצב שאנחנו לא רוצים לחתור למגע ולעשות את הדברים נכון.

מירי רגב: לא יכול להיות מצב כזה.

מירי רגב: זה ישנה את כל תמונת המציאות בהר.

<אבשלום פלד: אין אירוע שבו המתפרעים במסגד לא מגיעים להישפט.

משה זלמן פייגלין: חיים, יש לי שאלה אליך.

משה זלמן פייגלין: מה היה המשפט האחרון של החוטף שהטיס את המטוס במגדל התאומים?

משה זלמן פייגלין: מה הוא אמר?

משה זלמן פייגלין: יש לך ספק מה הוא אמר?

משה זלמן פייגלין: אין לך ספק.

משה זלמן פייגלין: הוא אמר "אללה אכבר".

משה זלמן פייגלין: לבוא בגישה כזאת מיתממת ולהגיד "מצטערים, בית המשפט אמר - -

<אבשלום פלד: זה לא בידי המשטרה.

משה זלמן פייגלין: אני לא מקבל את מה שאתה אומר עכשיו.

<אבשלום פלד: עצרנו אנשים.

משה זלמן פייגלין: יש קריאת "אללה אכבר" נחמדה ותמימה מהמסגדים בשעת התפילה.

משה זלמן פייגלין: צריך להבין, הקריאות "אללה אכבר" המסוימות האלו, בתור מי שעולה באופן קבוע להר - בתור שוטר ותיק אתה ודאי תסכים איתי - הן קריאות קרב, הן לא תפילה.

יהודה גליק: כמו שכתוב בהגדרה.

משה זלמן פייגלין: אם החלטתם כלפי עצמכם להחמיר בעניין הזה ולאפשר לאויב במקרה הזה להתגודד, להשמיע את קריאות הקרב שלו ורק כאשר הוא יניף את הסכין להיות שם, אז גם שם אתם לא תהיו.

משה זלמן פייגלין: חייבים להתייחס לסיטואציה.

נסים זאב: הנושא מחולק לשניים.

נסים זאב: יש את האיסור ההלכתי שאסור ליהודים לעלות להר הבית.

יהודה גליק: היה פה רב ראשי שאמר שמותר.

נסים זאב: זה דעת גדולי ישראל - הרב עובדיה, הרבנים הראשיים.

נסים זאב: בין זה לבין ההפקרות ששוררת בהר הבית - - אנחנו מדברים על סטטוס קוו.

נסים זאב: מה זה סטטוס קוו?

נסים זאב: תראו בעזה מה קורה.

נסים זאב: יש סטטוס קוו.

נסים זאב: עוטף עזה כבר רגיל בשגרת חיים לחטוף את הטילים ואת הרקטות.

נסים זאב: זה נקרא סטטוס קוו.

נסים זאב: אנחנו התרגלנו למצב שיכולים לזרוק כיסאות, יכולים לזרוק גרזנים על מתפללים, כאשר אנחנו רק סוגרים את הדלתות ובזה אנחנו יוצאים ידי חובה.

נסים זאב: תפקידה של משטרת ישראל זה בנושא ההרתעה.

נסים זאב: אם המוסלמים שבאים להתפלל שם יקבלו עונש קולקטיבי – - כשאני אומר קולקטיבי אני לא מתכוון לבתי סוהר, אני מתכוון לכך שלפחות ידעו שמספר ימים אין תפילות בהר הבית.

מירי רגב: אני רוצה לפתוח ולהגיד שוב שאני מאוד מאוד מעריכה את עבודת המשטרה, את המאמצים שנעשים כדי לאפשר ליהודים לעלות להר הבית.

מירי רגב: עם זאת, הערכת מצב ושמירה על סדר ציבורי זה לא עלה תאנה של המשטרה, כי אחרת לא היינו נכנסים לעזה כי החיילים אמורים להיהרג שם.

מירי רגב: אולי גם לא הייתה מדינה, כי כדי לבנות מדינה חיילים נהרגים.

מירי רגב: אם נשמור על סדר ציבורי שיהודים לא יעלו לשם, זה יהיה אחלה סדר ציבורי.

מירי רגב: יהודים לא ייפגעו, מוסלמים לא ייפגעו, רק המוסלמים יעלו על ההר.

מירי רגב: זה אחלה דבר.

מירי רגב: לא בשביל זה קיימת המשטרה.

מירי רגב: המשטרה קיימת כדי לשמור שהנחיות הממשלה יבואו לידי ביטוי.

מירי רגב: אם החלטת הממשלה אומרת שיהודים יעלו להר בין שעה כזאת לשעה כזאת, התפקיד שלך לדאוג שזה יקרה עם סדר ציבורי.

מירי רגב: בזה שתגיד הערכת מצב והם לא עולים לא עשית כלום.

מירי רגב: הערכת מצב, בעיני, זה עלה תאנה.

מירי רגב: אתם חייבים לדאוג שיהודים יוכלו לעלות להר הבית.

מירי רגב: זה לא יקרה בטוב, זה יקרה ברע.

מירי רגב: אנחנו הולכים לשם.

מירי רגב: ברמה האישית אין לי שום עניין לעלות להר הבית.

מירי רגב: להתפלל אני יכולה בשקט ובכל מקום.

מירי רגב: אני מעלה את עיני לשמיים ומבקשת.

מירי רגב: אני לא צריכה לעלות להר הבית.

מירי רגב: למי שרוצה לעלות להר הבית צריך לאפשר לעלות.

מירי רגב: המציאות הנוכחית של היום שיהודי לא יכול לעלות להר הבית כי המקוננות מתחילות והילדים מתחילים לצעוק, יביא לאיזה שהוא חיכוך שבסוף יעלה לכולנו יותר יקר.

מירי רגב: למה זה יעלה יותר יקר?

מירי רגב: כי לא מצאנו את הפתרון הנכון.

מירי רגב: מי צריך למצוא את הפתרון הנכון?

מירי רגב: דווקא אתם צריכים לבוא לממשלה ולהמליץ מה הפתרון הנכון.

מירי רגב: לא מאוחר לעשות את זה היום.

מירי רגב: אני אבקש לשמוע את חוות דעתו של שי ניצן אם יכולה להיות התקהלות של אנשים במסגד שזורקים אבנים על המשטרה והכל כאילו כלום לא קרה.

מירי רגב: כן לסגור את ההר, כן לתאם את זה עם ירדן אם צריך.

מירי רגב: אני לא רוצה להפיל את מלך ירדן.

מירי רגב: כן לשאול את מלך ירדן אם הוא מוכן שיירו על השוטרים שלו, אם הוא מוכן שיזרקו אבנים על השוטרים שלו.

מירי רגב: אם הוא מוכן, גם אנחנו מוכנים.

מירי רגב: אם הוא לא מוכן, שייתן לנו גיבוי.

מירי רגב: סוגרים את ההר פעם, פעמיים, שלוש.

מירי רגב: בפעם הרביעית מבינים.

מירי רגב: לא מבינים במוח, יבינו בכוח.

מירי רגב: לא יכול להיות מצב כזה.

מירי רגב: המציאות שראיתי שם היא מציאות בלתי אפשרית.

מירי רגב: היא נוצרת כתוצאה מזה שאין דרך מבצעית נקודתית שאומרת שאנחנו חותרים למגע, שאנחנו ניישם את החלטת הממשלה ונשמור על סדר ציבורי.

מירי רגב: אני רוצה שגם מוסלמים וגם יהודים יוכלו להתפלל בהר הבית.

מירי רגב: כל אחד במקום הקדוש לו.

מירי רגב: אני לא רוצה להיכנס למסגד אל-אקצא, אף אחד מהיהודים לא רוצה להיכנס למסגד אל-אקצא.

מירי רגב: הוא רוצה לעלות לרחבה.

מירי רגב: זה מה שהוא רוצה.

מירי רגב: מה קורה?

מירי רגב: המוסלמים מצליחים.

מירי רגב: כל פעם שאנחנו עולים והם מתפרעים, מוציאים את היהודים.

מירי רגב: הם אומרים, וואלה, שיחקנו אותה.

מירי רגב: אנחנו חייבים למצוא דרך אחרת, להגיד, אתם תהיו וגם היהודים יהיו.

מירי רגב: את הדרך הזאת אתם צריכים למצוא, כי אם אתם סוגרים את ההר רק ליהודים, לא עשינו בזה כלום.

מירי רגב: צריך לסגור את ההר גם ליהודים וגם למוסלמים.

מירי רגב: כשיש התפרעות כזאת מהמסגד על השוטרים, סוגרים את ההר לכולם עד שהם יצאו מהמסגד ונראה מה עושים עם האנשים, אחרת לא נצליח להביא לידי ביטוי את הסדר הציבורי ואת החלטת הממשלה להעלות את היהודים להר הבית.

מירי רגב: בסוף יכפו עלינו החלטות הרבה יותר קשות.

מירי רגב: אני רוצה לקבל תשובות על כמה דברים לקראת הדיון שנערוך.

מירי רגב: אני מקווה שאני לא אצטרך לעשות כאן דיון בין ראש השנה, יום כיפור וסוכות, מתוך הבנה שהמשטרה תעשה כל מה שניתן שהיהודים יעלו להר הבית בחגים שלהם.

מירי רגב: אנחנו מכבדים את הרמדאן ומאפשרים להם לעלות.

מירי רגב: אין לי שום בעיה עם זה.

מירי רגב: אני רוצה שהם יתפללו ויעשו את החגים שלהם בשקט ובכיף, אבל אני רוצה שהם לא יפריעו לנו.

מירי רגב: אני רוצה שיהודים לא יפריעו לערבים וערבים לא יפריעו ליהודים.

מירי רגב: הלוואי ויכולנו להגיע להסדרים שיש במערת המכפלה.

מירי רגב: יכול להיות שאם לא תהיה ברירה, לזה יגיעו בסוף.

מירי רגב: עכשיו הכל נפיץ.

מירי רגב: אי אפשר לקחת את הנפיצות הזאת של הר הבית ולהפוך אותה להערכת מצב שלא מאפשרת ליהודים לעלות להר הבית.

מירי רגב: זה מצב שהוא בלתי אפשרי.

מירי רגב: אני מקווה שאני לא אצטרך לעשות דיון בין ראש השנה - -

יהודה גליק: יש איזה חג מוסלמי באותה תקופה?

<אביעד ויסולי: עיד אלאצ'חא זה בתחילת אוקטובר.

מירי רגב: אני מקווה שאני לא אעשה על זה דיון נוסף.

מירי רגב: המדיניות היא לאפשר ליהודים לעלות להר הבית כל הזמן, בוודאי בחגים כשאנשים בחופשה.

מירי רגב: לא שיגיעו קבוצות של ילדים ונשים מכל הארץ, יעמדו שעות ובסוף לא יכניסו אותן כי כמה מקוננות החליטו לעשות רעש.

מירי רגב: המשטרה לא רוצה לריב עם המקוננות.

מירי רגב: זה לא עניין שהמשטרה רוצה או לא רוצה.

מירי רגב: המשטרה צריכה לקחת את כל המקוננות, להוציא אותן החוצה ולהעלות את היהודים.

מירי רגב: אתם רוצים להיות על ההר?

מירי רגב: תשמרו על שקט.

מירי רגב: אתם לא רוצים לשמור על שקט?

מירי רגב: אתם רוצים אלימות?

מירי רגב: תצאו החוצה.

מירי רגב: זה מה שצריך לעשות, אחרת לא נתקדם עם העניין הזה.

מירי רגב: אחד, ההיערכות שלכם לקראת עליית יהודים להר הבית בחגי תשרי.

מירי רגב: הדבר השני הוא עניין ההפרדה, נקודות החיכוך.

מירי רגב: נכון שהר הבית הוא מקום גדול, אבל הוא לא עד כדי כך גדול.

מירי רגב: אתה יכול להחליט באיזה מסלולים עובר הסיור.

מירי רגב: באותם מסלולים שמים חיץ .

מירי רגב: אלו שיורקות ירקו על הגדר כי לא יהיה שם יהודי שהן יוכלו לירוק עליו.

מירי רגב: אז נמנע את אותו חיכוך שגם המשטרה צריכה להיות בפנים ולך תוציאו את כולם.

מירי רגב: זה חיכוך מיותר.

מירי רגב: הדבר השלישי זה השעות.

מירי רגב: אם בצהריים זו התפילה של המוסלמים – אנחנו לא רוצים להפריע למוסלמים להתפלל, אנחנו רק רוצים שיהודים יעלו להר הבית - תביאו שעות שבהן המוסלמים לא מתפללים.

מירי רגב: אז לא יהיה שם קהל כל כך גדול.

מירי רגב: אז היהודים יוכלו לעלות בשעות יותר נוחות.

מירי רגב: זה לא משנה ליהודים אם הם יעלו ב-07:00 בבוקר.

מירי רגב: הם הרי לא יכולים להתפלל על ההר.

מירי רגב: מבחינת היהודים זה לא משנה.

מירי רגב: תגידו לו מתי הוא יכול לעלות, רק שיעלה בשקט בלי שיפריעו לו.

מירי רגב: כשהמוסלמים יסיימו להתפלל ויצאו, רק אז יגיעו היהודים.

מירי רגב: תראו, צריך למצוא לזה פתרון.

מירי רגב: אני מכירה את היכולת שלי לזהות נושאים שאני לא מרפה מהם.

מירי רגב: זה לא בגלל שאני רוצה לעשות דווקא, אלא בגלל שאני מאמינה בצדקת הדרך הזאת.

מירי רגב: זה אחד הנושאים שאני מאמינה בצדקת הדרך הזאת.

מירי רגב: תמצאו פתרון.

מירי רגב: בקטע הטקטי – תעזבו את הקטע המדיני – אתם יכולים למצוא לזה פתרונות, אם בשעות, אם בדרך של הפרדה.

מירי רגב: אפשר לעשות את זה.

מירי רגב: עובדה שהיה שר אמיץ אחד, השר צחי הנגבי, שנתן הנחיה והמשטרה עשתה.

מירי רגב: השמיים לא נפלו.

מירי רגב: אפשר לעשות את זה.

מירי רגב: תעשו מהניסיון שלכם את אותו דבר.

מירי רגב: לא כדי לגמור את הקדנציה בשלום בירושלים, אלא כדי לבצע את הנחיות הדרג הממשלתי.

יהודה גליק: אולי שההנחיה תהיה גם לדרג המדיני.

מירי רגב: הנושא של ההפרדה ושל השעות יעלה כסיכום.

מירי רגב: אם אני אראה שבראש השנה וביום כיפור העליות להר לא נעשו כראוי, אני אעשה בין לבין דיון לקראת סוכות.

מירי רגב: אני מקווה לא לעשות את זה.

מירי רגב: אם לא תהיה ברירה, אני אעשה דיון לקראת סוכות.

מירי רגב: את הדיון עם השר אני רוצה בנובמבר.

מירי רגב: השר צריך לבוא.

מירי רגב: הוא הבטיח להתייחס למסקנות של ועדת המשנה.

מירי רגב: אני לדיון הזה אבקש את פרקליט המדינה.

מירי רגב: נראה אותו גם פה מידי פעם.

מירי רגב: שיבוא שי ויגיד לנו – אנחנו נראה לו את הסרטים – אם זה נראה לו הגיוני שככה מתנהגים בהר כלפי שוטרים ואם במקום אחר בעולם זאת היכולת שלנו להגיד שככה מתנהגים לשוטרים.

מירי רגב: לא יכול להיות מצב כזה.

מירי רגב: אין מדינה בעולם שתאפשר להתנהג ככה לשוטריה.

מירי רגב: גם אנחנו לא נאפשר.

מירי רגב: ההיפך הוא נכון.

מירי רגב: אני לא רוצה להגיד מה קורה לאותם אנשים שמתנהגים ככה לשוטרים במדינות אחרות.

<קריאה: אני לא מבינה איך לא התיזו מים ממזמן על כל אלה כמו במדינה אחרת.

מירי רגב: עם שגריר ירדן אני אקיים דיון בנפרד.

מירי רגב: אני אעשה איתו פגישה בנפרד.

מירי רגב: המצב הזה יוביל אותנו למצב שכולנו נשלם מחיר יקר יותר.

מירי רגב: צריך להגיע למצב שכל אחד יוכל להתפלל במקום הקדוש לו, בין אם זה נוצרי, דרוזי או יהודי.

מירי רגב: יהודים לא רוצים להיכנס למסגד אל- אקצא, אין להם עניין להיכנס למסגד אל-אקצא.

מירי רגב: הם רוצים להיכנס לרחבת הר הבית.

מירי רגב: אם נעשה את זה נכון ותהיה יד חזקה ואכיפה, זה יקרה.

מירי רגב: אם לא תהיה יד חזקה ולא תהיה אכיפה, אוזלת היד של המשטרה תביא אותנו לבעיה בסדר ציבורי.

מירי רגב: חברים, שיהיו בשורות טובות.

מירי רגב: תודה רבה.